נעמי כץ

נעמי כץ היא חוקרת ריפוי בעיסוק ופרופסור אמריטה באוניברסיטה העברית בירושלים ובמרכז רפואי הדסה ירושלים, מלמדת בבית הספר לריפוי בעיסוק בקריה האקדמית אונו. היא יו"ר העמותה הישראלית לרפוי בעיסוק (ISOT), והמייסדת והעורכת הראשונה של כתב העת הישראלי לריפוי בעיסוק (IJOT).

== ביוגרפיה ==
את לימודי התיכון עשתה כץ במגמה ריאלית-פיזיקלית.

בשנת 1960 החלה ללמוד ריפוי בעיסוק בהדסה זיו. הלימודים נמשכו שלוש שנים, שמתוכם שנתיים לימודים עיוניים ושנה סטאז'. שנת הסטאז' כללה פסיכיאטריה וטיפול ישיר, פיזי בנפגעי תאונות, במרכז לבריאות הנפש טלביה. את הסטאז' היא עשתה בבית החולים הפסיכיאטרי ממשלתי לחולי נפש, בית החולים כפר שאול הממוקם בהר נוף שבירושלים. בסיום הסטאז', כץ המשיכה לעבוד בבית החולים בטלביה וניהלה את מחלקת הריפוי בעיסוק בבית החולים, בין השנים 1965 ל-1967.

בתום הלימודים, נסעה לשווייץ עם משפחתה, מאחר שבעלה הוזמן לעשות את הדוקטורט שלו בפסיכולוגיה בעיר ברן. במשך ארבע השנים שהמשפחה הייתה בשווייץ, כץ עבדה כמרפאה בעיסוק בבית החולים הפסיכיאטרי בברן.

לאחר שחזרה לישראל בשנת 1963, היא קיבלה את ההסמכה לריפוי בעיסוק, מטעם בית הספר לריפוי בעיסוק בירושלים שבמרכז רפואי הדסה, ובמקביל המשיכה לעבוד וללמד במקום. בשנת 1969 נשלחה מטעם בית הספר לריפוי בעיסוק בירושלים להמשך לימודיה, במסגרת מלגה שקבלה מארגון הדסה, באוניברסיטת דרום קליפורניה, שבלוס אנג'לס, ארצות הברית. בשנת 1977 היא השלימה את לימודי התואר הראשון. בשלב זה, בית הספר לריפוי בעיסוק בירושלים הציע לה להמשיך בלימודים להשלמת הדוקטורט באותה אוניברסיטה. בשנת 1979 היא השלימה את התואר השני ובשנת 1981 היא השלימה את לימודי הדוקטורט בריפוי בעיסוק. הדוקטורט שלה עסק בהשפעות האינטראקטיביות בסגנונות למידה של סטודנטים, הרצאה לעומת דיון קבוצתי, על מיומנויות בפתרון בעיות, הישגים, זמן לימוד וגישה (ATI - Aptitude-Treatment Interaction).

בשנת 2000 כיהנה כפרופסור אורח במחלקה לריפוי בעיסוק באוניברסיטת קווינסלנד, בריסביין, אוסטרליה וכפרופסור אורח במחלקה לריפוי בעיסוק באוניברסיטת אוקלנד לטכנולוגיה, אוקלנד, ניו זילנד.

בשנים 2002–2004 כיהנה כפרופסור מן המניין לרפואה, בבית הספר למקצועות הפקולטה לרפואה, באוניברסיטה העברית בירושלים ולאחר מכן, כפרופסור אמריטה שם.

בין השנים 2004–2009 עסקה בהוראה ובייעוץ לדוקטורנטים, במשרה חלקית, בבית הספר לריפוי בעיסוק, בפקולטה לרפואה, האוניברסיטה העברית ירושלים.

בשנת 2007 מונתה כמנהלת מכון המחקר למקצועות הבריאות והרפואה, במכללה האקדמית אונו והחלה ללמד שיקום קוגניטיבי, קוגניציה ותפקוד, תאוריות ומודלים קוגניטיביים בריפוי בעיסוק, אירוע מוחי ופגיעות ראש, בריאות הנפש, זקנה, אוכלוסיית אוטיסטים מתבגרים, שירות בצבא וחזרה לעבודה.

מחקריה של כץ עוסקים בנושאים קוגניטיביים באירוע מוחי ופגיעות ראש וחזרה לעבודה, בעיות קוגניטיביות בבריאות הנפש, זיקנה, אוכלוסיית אוטיסטים מתבגרים, וניתוח של תוכנית "רואים רחוק" ושרות בצבא.

נעמי כץ נשואה לפרופסור חיים כץ ולהם שלושה ילדים.

== פרסים והוקרה ==
* 2005 חברה באקדמיה למחקר של הקרן האמריקאית לריפוי בעיסוק (AOTF)
* 2008 רשומה ברשימת Who's Who בתחומי מדע והנדסה לשנים 2008–2009
* 2013 פרס של אוניברסיטת דרום קליפורניה (USC) עבור מצוינות במדע ריפוי בעיסוק
* פרס מפעל חיים לשנת 2014 מהאגודה הישראלית לריפוי בעיסוק

==מספריה==
<div class="mw-content-ltr">
* Scott, D.W. & Katz, N. (Eds.), Occupational Therapy in Mental Health: Principles in practice. London: Taylor & Francis, 1988.
* Katz, N. & Allen, C.K. The Development of Standardized Clinical Evaluations in Mental Health. New York: Haworth Press, 1988.
* Katz, N. (Ed.). Cognitive Rehabilitation: Models of Intervention in Occupational Therapy. Stoneham Mass: Butterworth-Hienemann, 1992.
* Katz, N. (Ed.). Cognition and Occupation in Rehabilitation: Cognitive Models for Intervention in Occupational Therapy. Bethesda MD: AOTA PRESS, 1998.
* Katz, N. (Ed). (2005). Cognition and Occupation across the life span: Models for Intervention in Occupational Therapy. Bethesda MD: AOTA PRESS.
* Katz, N. (Ed). (2011). Cognition, Occupation and Participation across the life span, 3rd edition. Bethesda MD: AOTA PRESS
* Translation of the above book to Portuguese published in Sau Paulo Brazil by Liveraria Santos Editora, 2014, Advisement by Beatriz Bittencourt Granjo
* Katz, N. & Toglia, J. (Ed). Cognition, Occupation and Participation across the life span, 4rd edition. Bethesda MD: AOTA PRESS
</div>

==קישורים חיצוניים==
* [https://scholar.google.co.il/scholar?start=0&q=Noomi+Katz&hl=iw&as_sdt=0,5 המאמרים של פרופסור נעמי כץ] בגוגל סקולר
* [https://www.ono.ac.il/wp-content/uploads/2012/02/recent-pubs-health-faculty-APR-2015.pdfhttps://www.ono.ac.il/wp-content/uploads/2012/02/recent-pubs-health-faculty-APR-2015.pdf פרסומים עדכניים של סגל הפקולטה למקצועות הבריאות] ב
* [https://merhav.nli.org.il/primo-explore/search?query=any,contains,%22Katz,%20Noomi%22&tab=unified_tab&search_scope=uni&sortby=lso01&vid=NLI&lang=iw_IL&offset=0&cachekey=commonformats&cachekey=ag-commonFomatsItemsQuery&mfacet=rtype,include,articles,1&_gl=1*b5d5pa*_ga*MTI3MTM5NzczNS4xNTgzNjYwMTc3*_ga_8P5PPG5E6Z*MTYzNzc4ODc3Mi4xMTkuMC4xNjM3Nzg4Nzc2LjU2&_ga=2.134870065.153365172.1637788722-1271397735.1583660177 רשימת המאמרים שכתבה נעמי כץ], המופיעים באתר הספרייה הלאומית
* 
* 
* [https://www.tandfonline.com/author/Katz%2C+Noomi?pageSize=10&subjectTitle=&startPage=1 רשימת המאמרים והספרים שכתבה נעמי כץ] באתר Taylor and Francis Online

== הערות שוליים ==

קטגוריה:סגל הקריה האקדמית אונו
קטגוריה:מרפאות בעיסוק ישראליות
קטגוריה:בעלות תואר דוקטור מאוניברסיטת דרום קליפורניה
קטגוריה:בעלי תואר דוקטור מאוניברסיטת דרום קליפורניה
קטגוריה:זוכי פרס מפעל חיים
קטגוריה:סגל האוניברסיטה העברית בירושלים
קטגוריה:דירקטוריות ישראליות
קטגוריה:דירקטוריות אמריקאיות
קטגוריה:דירקטורים ישראלים
קטגוריה:דירקטורים אמריקאים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20